Latokartanon ylioppilaskylä

Latokartanon ylioppilaskylä (Latokylä, Latis) on Helsingissä, Latokartanossa sijaitseva ylioppilaskylä. Latokylä tarjoaa asuntoja lukuvuoden aikana Helsingin yliopiston maatalous-metsätieteellisen tiedekunnan opiskelijoille. Kesäaikana asuntoja tarjotaan myös lyhyisiin vuokrasuhteisiin, esim. kesätöihin Helsinkiin tuleville. Kylällä on pitkät perinteet, ja ensimmäiset talot valmistuivatkin jo vuonna 1953. Viimeisimmät talot valmistuivat vuonna 1974. 

Latokylässä opiskelija-asuntoja on tarjolla kuudessa eri talossa soluissa (sekasoluissa sekä tyttö- ja poikasoluissa), yksiöissä ja kaksioissa. Kylässä on tällä hetkellä 127 soluasuntoa, 42 yksiötä ja 21 kaksiota.

Asuntoja voi hakea ylioppilaskylän toimistosta saatavien ohjeiden mukaisesti ympäri vuoden.

Aiheesta muualla
Latokartanon ylioppilaskylän kotisivut

Suomen opiskelija-asunnot
Helsingin asuinrakennukset
Viikki